НИЙСЛЭЛИЙН НИЙТИЙН БИЕИЙН ТАМИР, СПОРТЫН ХОРООНООС

2017 ОНЫ ГАДААД АРГА ХЭМЖЭЭНИЙ ТАЙЛАН

2017 оны 12 дугаар сарын 13-ны өдөр Улаанбаатар хот

|  |  |  |  |
| --- | --- | --- | --- |
| № | Арга хэмжээний нэр | Биелэлт | Зарцуулсан төсөв |
| Байгууллагын 2017 оны гадаад арга хэмжээний төлөвлөгөөний дагуу гадаад, дотоодын олон улсын тэмцээн, хамтран ажиллах гэрээ, спорт солилцооны наадам зэрэг 8 арга хэмжээнд 137 хүнийг хамрууллаа. Үүнд: |
|  | ОХУ-ын “КЭС-БАСКЕТ” ТББ-ын төлөөлөгчийг хүлээн авах. | Нийслэлийн Засаг даргын 2016-2020 оны үйл ажиллагааны хөтөлбөр, эдийн засаг, нийгмийг 2017 онд хөгжүүлэх үндсэн чиглэлийг хэрэгжүүлэх зорилгоор ЕБС-ийн сурагчдын сагсан бөмбөгийн "Улаанбаатар лиг" тэмцээнийг 2016.09.01-2017.02.13-ны хооронд 3-н насны ангилалаар, 5-н үе шаттайгаар зохион байгуулж, нийтдээ 9 дүүргийн ерөнхий боловсролын 121 сургуулийн охид, хөвгүүдийн 6413 багийн 85000 мянга гаруй сурагч хамруулсан. Нийслэлийн шигшээ тэмцээний үеэр ОХУ-ын сургуулийн сагсан бөмбөгийн лиг “КЭС-БАСКЕТ” ТББ-ын бүсийн асуудал хариуцсан менежер Михаил Михайлович Пермяковыг урьж оролцуулсан.Хэрэгжилт 100 хувь | 15.376.000/ННБТСХ-ны Спортын уралдаан тэмцэний зардлаас/ |
| ОХУ-ын “КЭС-БАСКЕТ” төрийн бус байгууллагатай гэрээ хэлцэл байгуулж, хамтран ажиллах | ЕБС-ийн сурагчдын сагсан бөмбөгийн "Улаанбаатар лиг"-ийн шигшээ тэмцээний үеэр 2 талт хэлэлцээр, 3-н талт гэрээг Нийслэлийн Боловсролын газар, ОХУ-ын ШБЛиг “КЭС-БАСКЕТ” ТББ-тай байгуулан хамтран ажилласан. Хэрэгжилт 100 хувь |
|  | ЕБС-ийн баг тамирчдыг “КЭС-БАСКЕТ” сурагчдын лиг сагсан бөмбөгийн тэмцээний супер финалд оролцуулах | Нийтийн биеийн тамирын хэлтсийн дарга А.Болдмаа ахлуулсан /БНД-ийн “Гүн галуутай” цогцолбор сургуулийн хөвгүүдийн “Гүн галуут” баг, СБД-ийн Монгол 3-р сургуулийн охидын “Алтан од” баг/ 28 хүний бүрэлдэхүүнтэй баг тамирчид 2017.04.19-24-ний хооронд ОХУ-ын Пермь хотноо болсон шувтаргын тоглолтод амжилттай оролцсон. Хэрэгжилт 100 хувь | 3.415.560/ННБТСХ-ны Сургалт семинарын зардлаас/ |
|  | “Улаанбаатар марафон” олон улсын гүйлт зохион байгуулах | Монгол Улсын Засгийн газрын 2016 оны 124 дүгээр тогтоол, Нийслэлийн засаг даргын 2017 оны А/147 дугаар захирамж “Улаанбаатар Марафон” олон улсын гүйлт 2017 оны 05 дугаар сарын 20-ны өдөр Их жанжин Д.Сүхбаатарын талбайд зохион байгуулж, **36800** хүн онлайнаар бүртгүүлэн гүйлтэд оролцсон. Энэхүү гүйлтэд хөрш зэргэлдээ орны гүйлт сонирхогчид болон олон улс, тив дэлхийд танигдсан нэртэй тамирчдыг оролцуулах зорилгоор ОХУ, БНХАУ, Япон, БНСУ, Кени зэрэг улс орнуудын тамирчдыг урьж урилга хүргүүлсэнээс Кени улсын тамирчин KIPROTICH CHELANG’A ROBERT, SANG SILAS KIPNGETICH. Бүгд найрамдах солонгос улсын гүйлтийн академийн тамирчин PARK MYEONG HYEON, Япон улсын тамирчин FUJIWARA ARATA, YAMAMOTO YOSHIHIRO нар оролцсон. Мөн Монгол улсад ажиллаж амьдарч байгаа ОХУ, БНХАУ, Япон, БНСУ, Кени, Их Британи, АНУ, БНГУ, Казакстан, Чех, Австрали, Унгар, Канад, Филлиппин, Шинэ Зеланд, Франц зэрэг 17 орны элчин сайдын яамны гадаад ажилтан, тэдний гэр бүлийн гишүүд болох 116 иргэн бүртгүүлэн оролцсон. Хэрэгжилт 100 хувь | 158.970.000/“Зүүн хойд Азийн бизнес, аялал жуулчлал, соёл, санхүүгийн төв болох арга хэмжээ”-ний зардлаас/ |
|  | “DAWA” цомын нэрэмжит “Үзэсгэлэнт Улаанбаатар-2017” олон улсын өртөөт марафон зохион байгуулах | “DAWA” цомын нэрэмжит “Үзэсгэлэнт Улаанбаатар-2017” олон улсын өртөөт марафоныг анх удаа Улаанбаатар хотод 2017 оны 08 дугаар сарын 13-нд Д.Сүхбаатарын талбайд зохион байгууллаа. Гүйлтийн хүрээнд Нийслэлийн Засаг даргын А/578 дугаар захирамж гарч хэрэгжилтийг ханган ажилласан. Тус арга хэмжээг Засгийн газрын хэрэгжүүлэгч агентлаг Биеийн тамир, спортын газар, БНХАУ-н төрийн өмчит орон нутгийн компани “Grand china sport”-тай хамтран зохион байгуулж жуулчин, гэр бүл, найзууд, сэтгэлд хоногшсон Улаанбаатар гэсэн 4 төрлөөр дотоод, гадаадын 700 гаруй иргэн оролцлоо.Хэрэгжилт 100 хувь | -ЗГ-ын хэрэгжүүлэгч агентлаг БТСГ-тай хамтран ажилласан |
|  | Оюутны болон өсвөрийн шигшээ багийн тамирчдаас тив, дэлхийн болон олон улсын чанартай тэмцээнүүдэд оролцоход, бэлтгэл сургалтаа хангахад нь дэмжлэг үзүүлэх | Тус хороо нь нийслэлийн Засаг даргын 2015 оны 118-р захирамжын хүрээнд Нийслэлийн Засаг даргын дэргэдэх оюутны шигшээ багийг спортын 7 /жүдо бөх, чөлөөт бөх, бокс, байт харваа, буудлага, тэшүүр, гимнастик/ төрлөөр барьж сарын үндсэн цалинг холбогдох эрх зүйн актыг үндэслэн тогтоон олгож, шигшээ багийн үйл ажиллагаанд хяналт тавин ажилладаг. 2017 оны 11 дүгээр сарын 10-ны байдлаар Оюутны шигшээ багт **71.011.154** төгрөг зарцуулсан. Оюутны шигшээ багийн тамирчдын 2017 онд гаргасан амжилтууд:* Оюутны шигшээ багийн чөлөөт бөхийн тамирчин ОУХМ Занданбудын Занабазар Энэтхэгийн нийслэл Шинэ Делид болсон Азийн АШТ-ээс мөнгөн медаль хүртсэн.
* Оюутны шигшээ багийн жүдо бөхийн тамирчин Ч.Аззаяа 2017 оны 06 дугаар сарын 29-өөс 2017 оны 07 дугаар сарын 02-ны хооронд БНХАУ-н Хөх хотод болсон ОУ-н Гранд при тэмцээнд оролцож 5 дугаар байранд орсон.
* Оюутны шигшээ багийн байт харвааны тамирчин ОУХМ Б.Отгонболд, ОУХМ Б.Адьяасүрэн, СМ Б.Пүрэвсүрэн нар 2017 оны 08 дугаар сарын 22-25-ны өдрүүдэд Дархан хотод болсон УАШ тэмцээнд амжилттай оролцож багийн дүнгээр тэргүүн байранд орсон.
* Олон улсын жүдо бөхийн холбооноос зохион байгуулдаг ээлжит гран при ангиллын тэмцээн 2017 оны 11 дүгээр сарын 17-нд Нидерландын Гааг хотод эхэлсэн бөгөөд Нийслэлийн Засаг даргын дэргэдэх оюутны шигшээ багийн тамирчин Ё.Басхүү 66 кг-д аваргын алтан медалийг хүртсэн.

Хэрэгжилт 100 хувь | - |
| Дүүргийн Засаг даргын дэргэдэх өсвөрийн шигшээ багийг дүүргийн засаг даргын захирамжаар давхардаагүй тоогоор спортын **20** /шатар, даам, сагсан бөмбөг, волейбол, хөлбөмбөг, үндэстний бөх, чөлөөт бөх, жүдо бөх, самбо бөх, спортын болон аэробик гимнастик, бокс, дугуй, таэквондо, ширээний теннис, хөнгөн атлетик, тэшүүр, бүжгийн спорт, софт теннис, усан сэлэлт/ төрлөөр **1908** тамирчны бүрэлдэхүүнтэй үйл ажиллагаа явуулж байна. Дүүргийн өсвөрийн шигшээ багийн тамирчид 2017 оны 11 дүгээр сарын 18-ны байдлаар хот, улс, олон улс, тив, дэлхийн аварга шалгаруулах тэмцээнүүдээс нийт **1655** медаль авч амжилтаа ахиулсан байна. Хэрэгжилт 100 хувь | - |
|  | Японы Токио хотод болох нийслэл хотуудын спортын солилцооны наадамд баг тамирчдаа оролцуулах | Япон улсын Токио хотноо жил бүр уламжлал болгон зохион байгуулагддаг нийслэл хотуудын спортын солилцооны наадамд Монголын баг тамирчид хөгжлийн бэрхшээлтэй иргэдийн ширээний теннис, бадминтоны төрлөөр 36 тамирчин оролцож туршлага солилцлоо. Хэрэгжилт 100 хувь | - |
|  | Улаанбаатар хотод зохион байгуулах Монгол туургатан хүүхдүүдийн спорт наадмыг зохион байгуулахад хамтран ажиллах | “Монгол туургатан” хүүхдийн их наадмыг 2017 оны 08 дугаар сарын 12-18-ны өдрүүдэд Улаанбаатар хотод Засгийн газрын хэрэгжүүлэгч агентлаг Биеийн тамир, спортын газар хариуцан зохион байгуулагдсан бөгөөд “Sport for children” нэрийн дор ОХУ-н Буриад, Якут, БНХАУ-ын ӨМӨЗО-ны эрдэмтэд оролцсон эрдэм шинжилгээний хурал 2017 оны 08 дугаар сарын 14-нд Conference hall хурлын танхимд болж Нийслэл, дүүргийн Биеийн тамир, спортын хороодын 10 мэргэжилтэн оролцлоо. “Монгол туургатан” хүүхдийн их наадмын нээлтийн үйл ажиллагаа 2017 оны 08 дугаар сарын 12-нд Д.Сүхбаатарын талбайд эхлэн тус хорооны дарга Ж.Ганболд, хэлтсийн дарга А.Болдмаа нар оролцлоо. Хэрэгжилт 100 хувь | - |
|  | Зүүн Азийн Залуучуудын II наадмыг 2023 онд зохион байгуулах эрх авах | Зүүн Азийн Залуучуудын 2-р наадмыг 2023 онд зохион байгуулах улс, хотыг шалгаруулах арга хэмжээнд 2017 оны 07 дугаар сарын 28-31-ний хооронд Тайвань улсад зохион байгуулагдаж тус арга хэмжээг Монгол улсын нийслэл Улаанбаатар хотод зохион байгуулах эрх гардан авлаа. |  |

Тайлан гаргасан: Мэргэжилтэн Н.Өлзийжаргал